Ηλίας Παυλάκος

Ο Ηλίας Παυλάκος (1919-1963) ήταν Έλληνας δικηγόρος Αθηνών και νομάρχης ως τον τραγικό του θάνατο σε τροχαίο.   
 Βιογραφία 
 Σπουδές και καταγωγή 
Γεννήθηκε στις 23 Ιουλίου 1919 στην Πάτρα, με καταγωγή από τη Λακωνία. Γιος του Παύλου Παυλάκου και της Τρισεύγενης, ήταν κάτοικος Αθηνών μέχρι να διοριστεί νομάρχης."Εφονεύθη ο Νομάρχης Καρδίτσης Παυλάκος συνεπεία σφοδροτάτης συγκρούσεως της κούρσας του με φορτηγόν αυτοκίνητον", Μακεδονία, φύλλο 6 Απριλίου 1963,   σελ. 7 (μέσω ΕΒΕ) 
Σπούδασε Οικονομικά και Εμπορικές Επιστήμες στην ΑΣΟΕΕ, ενώ ασχολήθηκε και με τη δημοσιογραφία και με εκδοτικές εργασίες. Ήταν επίσης διευθυντής του Ελληνικού Ερυθρού Σταυρού.

 Νομάρχης 
Το 1954-55 υπηρέτησε ως Νομάρχης Κεφαλληνίας.
Τον Φεβρουάριο του 1960 διορίστηκε νομάρχης στην Ευρυτανία."Διορισμοί νέων νομαρχών και μεταθέσεις παλαιών", Μακεδονία, φύλλο 21 Φεβρουαρίου 1960, σελ. 12 (μέσω ΕΒΕ) Το 1960 εξέδωσε τη "Μελέτη και πρόγραμμα Οικονομικής Αναπτύξεως Ευρυτανίας".Θεσσαλικαί εορταί, Χρονικόν, ανακτήθηκε 24 Φεβρουαρίου 2019.
, 
Στις 24 Μαρτίου 1962 ανέλαβε Νομάρχης Καρδίτσας.Ιστορικά στοιχεία της Αυτοδιοίκησης , ιστοσελίδα Δήμου Καρδίτσας. Με δική του πρόταση κατασκευάστηκε κολυμβητήριο στην πόλη."Κολυμβητήριον εις την περιφέρειαν της Καρδίτσης", Μακεδονία, φύλλο 16-6-1962, σελ. 5. Διαχειρίστηκε τις πρωτοφανείς καταστροφές από τις κατολισθήσεις του 1963.

 Θάνατος 
Σκοτώθηκε σε τροχαίο δυστύχημα στις 5 Απριλίου 1963, έπειτα από τη σύγκρουση του αυτοκινήτου που ο ίδιος οδηγούσε με ένα φορτηγό, στο 7ο χιλιόμετρο της εθνικής οδού Λάρισας-Τρικάλων, κοντά στην Τερψιθέα Λάρισας. Στην ίδια περιοχή είχαν σκοτωθεί σε διάστημα εξαετίας άλλοι δύο νομάρχες (οι νομάρχες Λαρίσης Κωνσταντίνος Δ. Τουσιάδης και Ιωαννίνων Παύλος Βεντουρής). Ήταν πατέρας ενός παιδιού, γεννημένου το 1958. Η κηδεία του νομάρχη έγινε στην Αθήνα, με δημόσια δαπάνη, στο Πρώτο Νεκροταφείο Αθηνών."Ο τρίτος εντός εξαετίας νομάρχης εφονεύθη από αυτοκινητιστικόν ατύχημα εις Καρδίτσαν", Ελευθερία, φύλλο 6 Απριλίου 1963, σελ. 8 (μέσω ΕΒΕ) Στην κηδεία την κυβέρνηση εκπροσώπησε ο υπουργός Εσωτερικών Γεώργιος Ράλλης.

 Παραπομπές 

Κατηγορία:Νομάρχες Ευρυτανίας
Κατηγορία:Νομάρχες Καρδίτσας
Κατηγορία:Νομάρχες Κεφαλληνίας